Iktatószám: T/5-3/2024.

**Jegyzőkönyv**

**Készült**: A Térségfejlesztési Bizottság 2024. június 13-i, 13:00 órakor a Megyeháza Földszinti 5. sz. termében tartott üléséről.

**Jelen vannak**: a mellékelt jelenléti ív szerint

**Fodor Márk**: A Térségfejlesztési Bizottság folytatja a bizottsági ülést.

**Napirend tárgyalása:**

4. Tájékoztató a Zala Vármegyei Katasztrófavédelmi Igazgatóság 2023. évi tevékenységéről

**Fodor Márk**: Köszönti a Zala Vármegyei Katasztrófavédelmi Igazgatóság képviseletében megjelent Takács Ottó tűzoltó ezredes urat. Az írásos anyagot megkapták, kérdezi, hogy az előterjesztéssel kapcsolatban van-e olyan kiegészítés, mely a bizottság számára érdekes lehet, és nem része a prezentációjának.

**Takács Ottó**: Köszöni a szót. Kiegészíteni nem szeretné. Az írásos anyag teljeskörű, egy összefoglaló prezentációt készített a Közgyűlésre, most nem szeretne belemenni a részletekbe, hogy például hány műszaki mentésük volt a tavalyi évben.

**Fodor Márk**: Megkérdezi a bizottság tagjait, hogy az előterjesztéssel kapcsolatban van-e valakinek kérdése, észrevétele.

**Strázsai Zoltán:** Köszöni szépen a szót. Meg szeretné köszönni a saját és a Zala Megyei Tűzoltó Szövetség nevében is Ezredes Uraknak az éves munkájukat most már sok évre visszamenőleg. Jó egészséget és sok erőt kíván a jövőben is a működésükhöz.

**Fodor Márk:** További hozzászólás hiányában a napirendi pontot szavazásra bocsátja.

**22/2024. (VI.13.) TB számú határozat**

*A Zala Vármegyei Közgyűlés Térségfejlesztési Bizottsága a „Tájékoztató a Zala Vármegyei Katasztrófavédelmi Igazgatóság 2023. évi tevékenységéről” című napirendi pontot 4 igen szavazattal, egyhangúan elfogadta.*

**Fodor Márk:** A Térségfejlesztési Bizottság a napirendi pont elfogadásával a feladatát befejezte. Köszöni a munkát és a megjelentek részvételét, a bizottsági ülést lezárja.

K.m.f

Fodor Márk Strázsai Zoltán

a Térségfejlesztési Bizottság elnöke a Térségfejlesztési Bizottság alelnöke